El Centre Cultural La Nau acull la primera trobada nacional de col·leccions patrimonials universitàries

## El Centre Cultural La Nau acull la primera trobada nacional de col·leccions patrimonials universitàries

Responsables de les col·leccions de la UV durant la trobada.

El Centre Cultural La Nau, l’edifici històric de la Universitat de València, es va convertir els dies 8, 9 i 10 de maig en l’escenari de la primera trobada universitària de les col·leccions patrimonials de les universitats espanyoles, amb l’objectiu de donar visibilitat al valuós llegat que atresoren aquestes institucions, que s’ha forjat, mantingut i conservat al llarg de segles. Representants d’una quinzena universitats espanyoles exposaren la situació en què es troben les seues col·leccions patrimonials, així com els reptes i desafiaments a què s’enfronten. A més, aquesta cita, que se celebra l’any que la Universitat de València commemora el seu 525 aniversari, naix amb vocació de continuïtat i durant la clausura es va anunciar la seu de la segona trobada: la Universitat de Granada.

Les jornades, que estan organitzades per l’Àrea de Patrimoni de la Universitat de València, s’inauguraren el dimecres 8 de maig, a les 9.30 hores, a l’Aula Magna de la Nau amb la intervenció d’**Ester Alba, vicerectora de Cultura i Societat de la Universitat de València**, i **Pilar Tébar, directora general de Patrimoni Cultural de la Conselleria de Cultura i Esports de la Generalitat Valenciana**.

Posteriorment, es va dur a terme la primera sessió sota el títol de ‘Patrimoni i universitat: llegat i memòria’, en què van participar representants de diferents universitats espanyoles: Complutense de Madrid, Granada, Sevilla i Cadis, que ressenyaren el treball que estan desenvolupant en les seues institucions i les singularitats d’aquest.

A les 12.30 hores prosseguiren les sessions amb les ponències de representants de la Universitat de Barcelona, Salamanca, Saragossa i Valladolid. Ja a la vesprada es relataren les experiències d’universitats històriques, com ara la de Santiago de Compostel·la, situada en un escenari patrimonial particular, Oviedo, Navarra, Múrcia, Alcalá, i, per a concloure, les col·leccions d’art contemporani de la Universitat d’Alacant.

El dia 9 de maig es va reprendre la trobada amb la jornada ‘Investigar, museïtzar, conservar i visibilitzar el patrimoni universitari: jornada de debat’, a les Aules Seminari de la Nau, i a continuació els responsables de col·leccions de la Universitat de València (Col·lecció museogràfica TIC, Biblioteca Històrica, Museu d’Història Natural, Jardí Botànic, Col·legi Major Rector Peset, Col·lecció Martínez Guerricabeitia, Observatori Astronòmic, Museu de la Història de l’Escola, Col·lecció Científicomèdica) més els responsables d’Exposicions UV i Patrimoni exposaren les seues experiències. Les col·leccions de la Universitat de València tenen un caràcter heterogeni i expliquen la seua història, ja que s’han reunit al llarg de 525 anys d’història.  Al llarg del dia se succeiren les taules de debat amb l’objectiu de crear sinergies entre les persones que gestionen i custodien les diverses col·leccions.

El dia 10 de maig es va realitzar l’última sessió, que va estar concebuda per a afrontar els reptes de futur. Sota el títol ‘Xarxes, pla d’acció i projecció internacional’, es van dur a terme taules simultànies a les Aules Seminari i l’Aula Magna.

Les jornades se celebren a La Nau, la seu històrica de la Universitat de València, l’edifici més antic i emblemàtic de la institució, que va ser declarat Bé d’Interès Cultural en 1981, i durant aquests dies les persones assistents a aquest congrés van visitar l’exposició ‘Trobes: 550 anys de la impremta a València’, organitzada per la Biblioteca Històrica de la Universitat, en la qual s’exposa el primer llibre imprés a València fa ara 550 anys, *Obres e trobes en lahors de la Verge Maria* (1474), el primer llibre imprés a la Corona d’Aragó i el primer de caràcter literari de la Península. L’obra, que és propietat de la Universitat de València, és més antiga fins i tot que la mateixa fundació, ja que la Universitat de València es remunta a 1499. També van conéixer una altra de les joies patrimonials de la Universitat de València: el Jardí Botànic, l’origen del qual es remunta al segle XVI i que va ser reconegut com a Bé d’Interès Cultural en 2006.

Més informació:

Arxivat en:
Patrimoni Cultural
, Cultura
, Col·leccions

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar